Diari Oficial de la Generalitat Valenciana


Sumari del DOGV 6097, del 08-09-2009 (2009/9947)

RESOLUCIÓ de 3 de setembre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Generalitat i les associacions representatives del sector del taxi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6097

Data del DOGV
:   08-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9947


Data del document
:   03-09-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Infraestructures i Transport
    * telèfon
    * cooperació administrativa
    * taxi
    * associació

RESOLUCIÓ de 3 de setembre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Generalitat i les associacions representatives del sector del taxi. [2009/9947]
La Generalitat i les associacions representatives del sector del taxi han subscrit, després de la tramitació prèvia reglamentària, el 10 de juliol de 2009, un conveni marc de col·laboració.
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1638/2009, i que figura com a annex d'esta resolució.
València, 3 de setembre de 2009.- El director general de Relacions amb les Corts i Secretariat del Consell: Ángel Mompó Romero.
Conveni marc de col·laboració entre la Generalitat i les associacions representatives del sector del taxi
València, 10 de juliol de 2009
Reunits
Per part de la Generalitat:
Serafín Castellano Gómez, conseller de Governació, que actua en nom i representació de la Generalitat, en virtut de les facultats conferides per la Llei 5/1983, de 30 de desembre, del Consell, i pel Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.
Mario Flores Lanuza, conseller d'Infraestructures i Transport, que actua en nom i representació de la Generalitat, en virtut de les facultats conferides per la Llei 5/1983, de 30 de desembre, del Consell, i pel Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.
Per part del sector del taxi:
Antonio Muñoz García, president de l'Associació Gremial Provincial d'Auto-taxis de València, en virtut de les atribucions conferides per l'article 29 dels estatuts d'aquesta i facultat per a aquest acte en virtut del seu nomenament efectuat en data 26 de juny de 2005, després de la realització de l'assemblea general de l'associació esmentada, de conformitat amb el certificat emès pel seu secretari, Antonio Haro Martínez, de data 26 de gener de 2009.
Juan Antonio Guardeño Gaitán, president de la Confederació d'Autònoms del Taxi de la Comunitat Valenciana, en virtut de les atribucions conferides per l'article 30 dels seus estatuts i facultat per a aquest acte en virtut de poder especial efectuat en data 22 de febrer de 2007, i de conformitat amb la certificació emesa pel secretari de la confederació esmentada, Heriberto Patricio Nogués, de data 4 de gener de 2009.
Leopoldo Aparicio Bellido, president de l'Associació Local d'Empresaris d'Auto Taxi d'Alacant (Aleata), en virtut de les atribucions conferides per l'article 26 dels seus estatuts i facultat expressament per a aquest acte en virtut del seu nomenament efectuat en data 6 de març de 2005, després de la realització de l'Assemblea General de l'associació adés esmentada, i de conformitat amb el certificat emès pel secretari de l'associació esmentada, Rubén Sogorb, de data 28 de gener de 2009.
Miguel Mora de Sansegundo, president de l'Associació Provincial d'Autònoms del Taxi de Castelló, en virtut del nomenament efectuat en data 16 de febrer de 2009, després de la realització de la Junta Directiva de l'associació esmentada, segons consta acreditat en el certificat emès pel secretari Manuel Torres de 16 de febrer de 2009.
Intervenen ambdues parts en la representació i amb les facultats que els càrrecs respectius els confereixen, i es reconeixen recíprocament la capacitat i legitimació per a atorgar i signar el conveni marc present i, amb aquesta finalitat,
Exposen
Primer. Que d'acord amb el que estableix el Reial Decret 903/1997 de 16 de juny, pel qual es regula l'accés, mitjançant xarxes de telecomunicacions, al servei d'atenció de telefonades d'urgència a través del número telefònic 112, la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana, i en les altres disposicions d'aplicació, la Generalitat és competent per a la prestació del servei públic d'atenció de telefonades d'urgències a través del número de telèfon únic 112, dins del seu àmbit territorial.
Segon. Que la Conselleria de Governació, conscient del risc a què està exposat el personal del col·lectiu del taxi, ha determinat establir un sistema d'atenció personalitzada i preferent per a les emergències que puguen afectar el col·lectiu de taxistes de la Comunitat Valenciana durant l'exercici de la seua activitat professional.
De conformitat amb allò anteriorment exposat, les parts acorden subscriure el conveni marc present que ajustarà a allò que s'ha estipulat en les següents
Clàusules
Primera. L'objecte del conveni marc present el constitueix la determinació dels números de telèfon des dels quals es realitzaran les telefonades d'emergència per a la notificació d'incidents del personal del sector del taxi, els representants del sector del taxi, membres de la Taula del Taxi, a través de la Conselleria d'Infraestructures, i correspondrà a la Conselleria de Governació facilitar una relació dels números de telèfon que es correspondran amb les centrals d'intermediació. Al seu torn, les diferents associacions del taxi, hauran de mantenir actualitzats els números de telèfon des dels quals es comunicaran les emergències, amb la notificació, en el menor temps possible, qualsevol alta o baixa produïda en aquests.
Segona. Després de la recepció de la telefonada de la central de taxis, per part del servei «112 Comunitat Valenciana», s'activarà el protocol d'actuació segons consta en annex al present Conveni.
Tercera. El conveni marc present serà aplicable exclusivament per a les telefonades rebudes al telèfon d'atenció «112 Comunitat Valenciana» procedents de les centrals de les distintes companyies de taxis que el subscriuen.
Aquelles telefonades realitzades per taxistes directament a «112 Comunitat Valenciana», no són objecte del present procediment.
Quarta. De mutu acord, s'estableix els tipus d'emergència que seran objecte d'atenció en el protocol d'actuació:
La companyies de taxis comunicaran al telèfon d'atenció «112 Comunitat Valenciana» qualsevol emergència del tipus:
- Sanitària: aquestes s'entenen com les emergències en què siga necessària l'atenció mèdica al taxista com a conseqüència d'accidents de circulació, problema de salut, etc.
- Seguretat ciutadana: aquestes s'entenen com les emergències que posen en perill la integritat física del taxista, com ara sostraccions, agressions, amenaces, etc.
No seran, contràriament, objecte del procediment present les emergències que afecten exclusivament els clients o terceres persones, així com aquelles emergències no incloses en els punts anteriors, com ara:
- Accidents de trànsit sense ferits.
- Negativa del client a abonar el servei.
- Danys materials no intencionats causats al taxi.
- Molèsties.
En l'annex al present conveni, s'inclou la informació que les companyies de taxis facilitaran al telèfon d'atenció «112 Comunitat Valenciana» per a facilitar la gestió de l'incident notificat.
Cinquena. Del present document es desprenen una sèrie de compromisos i obligacions que ambdues parts hauran de complir per a l'aplicació correcta i funcionament del conveni:
Per part del telèfon d'atenció «112 Comunitat Valenciana»:
1. Establir un sistema automàtic de prioritat, pel qual les telefonades rebudes des de les companyies de taxis tindran una resposta preferent.
2. Alertar amb la major brevetat possible a tots els organismes que siguen necessaris per a la correcta assistència a l'afectat, adequant la naturalesa de l'emergència a les competències i jurisdiccions dels organismes operatius.
Per part de les companyies de taxis:
3. Intentar confirmar l'autenticitat de l'emergència abans de comunicar-la al telèfon d'atenció «112 Comunitat Valenciana», a fi d'evitar falses alarmes derivades de fallades en el sistema d'alerta automàtica.
4. Demanar tota la informació sobre l'incident que «112 Comunitat Valenciana» necessita per a la gestió correcta.
5. Mantenir actualitzats els números de telèfon des dels quals es comunicaran les emergències, amb la notificació en el menor temps possible, qualsevol alta o baixa produïda en aquests. Els canals de comunicació disponibles a l'efecte seran:
- Enviament de fax a la Sala d'Atenció de Telefonades de «112 Comunitat Valenciana», dirigit a l'atenció del Departament de Protocols Operatius (fax: 997 885 347).
- Enviament de correu electrònic al Departament de Protocols Operatius de «112 Comunitat Valenciana», correu electrònic <196xs@638vf.syh>.
6. Comunicar qualsevol nova informació que reben sobre l'emergència i que modifique la inicial, amb la inclusió d'una anul·lació possible de l'incident.
7. Els representants de la Taula del taxi es comprometen a difondre aquest servei i de fomentar-ne el bon ús, així com a contribuir al compliment del protocol.
8. Els vehicles del taxi que disposen del sistema d'avís al telèfon d'atenció «112 Comunitat Valenciana» portaran exposats, bé al seu interior o a l'exterior, una retolació que informe els clients de la disponibilitat d'aquest servei. El disseny d'aquesta retolació correspondrà a la Conselleria de Governació.
Sisena. A fi de garantir el correcte compliment de les previsions establides en el conveni present, es constituirà una Comissió de Seguiment paritària composta per dos representants de la Conselleria de Governació, dos representants de la Conselleria d'Infraestructures i quatre representants del sector de la Taula del Taxi afectats pel conveni present. La Comissió esmentada tindrà assignades les funcions següents:
1. Resoldre els dubtes que puguen sorgir en la interpretació i aplicació del present conveni.
2. Revisar i mantenir les dades i els procediments recollits en els annexos del conveni present.
3. Aquesta Comissió es reunirà de manera ordinària una vegada a l'any, i qualsevol de les parts podrà sol·licitar una reunió extraordinària.
Setena. Després de la signatura del conveni marc present es realitzarà una jornada de formació amb responsables de les centrals del taxi per a explicar el funcionament d'aquest mecanisme i del protocol d'actuació.
Vuitena. Cada una de les entitats firmants serà responsable del compliment de la normativa reguladora del tractament de dades de caràcter personal, i es comprometen de complir amb el que disposa la Llei Orgànica 15/1999, de 13 de desembre, de Protecció de Dades de Caràcter Personal.
Les companyies de taxis, en el cas de procedir al tractament de la informació mitjançant la creació de fitxers, assumeixen l'obligació de dissociar-la en el sentit que la informació obtinguda no puga associar-se a la persona identificada o identificable.
Novena. La vigència del conveni marc present, s'estendrà des de l'1 de gener al 31 de desembre de 2009, i podrà prorrogar-se per períodes anuals prèvia conformitat de les parts. No obstant això, el Conveni podrà serà rescindit a petició de qualsevol de les parts, i haurà de ser denunciat per a això amb un mes d'antelació sobre la data de la finalització corresponent.
Deu. El conveni marc present serà objecte de publicació en el Diari Oficial de la Comunitat Valenciana.
I en prova de la seua conformitat, ambdues parts signen el conveni marc present,
Per la Generalitat,
El conseller de Governació: Serafín Castellano Gómez
El conseller d'Infraestructures i Transport: Mario Flores Lanuza
Pel sector del taxi,
El president Associació Gremial Provincial d'Auto Taxis i Auto Turismes: Antonio Muñoz García
El president de l'Associació Local d'Empresaris d'Auto-Taxi: Leopoldo Aparicio Bellido
El president Confederació Autònoms del Taxi: Juan Antonio Guardeño Gaitán
El president de l'Associació Provincial d'Autònoms del Taxi de Castelló: Miguel Mora de Sansegundo
ANNEX I
Protocol d'actuació
Entre taxista i companyia de taxis:
Les comunicacions podran efectuar-se mitjançant:
- Sistema automàtic d'alerta: el taxista enviarà un senyal d'alarma a la companyia de taxis a través d'un dispositiu automàtic instal·lat al vehicle. No hi haurà inicialment comunicació verbal entre ambdós.
La companyia de taxis, després de rebre l'alerta i abans d'informar el «112 Comunitat Valenciana», telefonarà l'emissor d'aquesta a fi de confirmar que no ha estat enviada per errada i que realment existeix una emergència.
- Telefonada de veu: el taxista establirà comunicació verbal directa amb la seua companyia mitjançant qualsevol dels mecanismes disponibles (ràdio, telèfon mòbil?).
Entre companyies de taxis i «112 Comunitat Valenciana»:
Les comunicacions es realitzaran sempre de forma verbal a través de telefonada.
Les companyies de taxis es posaran sempre en contacte amb «112 Comunitat Valenciana» a través del número de telèfon 112.
«112 Comunitat Valenciana" establirà un sistema automàtic de prioritat preferent per a les telefonades rebudes des de les companyies de taxis, respecte d'altres telefonades no filtrades, procedents de centres d'intermediació amb la finalitat de donar una resposta el més immediata possible a aquestes.
Per a això, haurà de disposar dels números de telèfon des dels quals les companyies de taxis comunicaran les emergències a fi d'assignar-los la prioritat esmentada.
Qualsevol telefonada que les companyies de taxis realitzen des d'un número de telèfon distint als facilitats a «112 Comunitat Valenciana», mancarà de prioritat respecte a la resta de telefonades.
Els números de telèfon que les companyies de taxis faciliten a «112 Comunitat Valenciana» per a l'assignació de prioritat, hauran de ser emprats únicament i exclusiva per a comunicar els tipus d'emergències objecte d'aquest procediment (sanitàries i de seguretat ciutadana). Per a informar sobre qualsevol altre tipus d'emergència (accidents de trànsit sense ferits, molèsties?), haurà de ser el taxista mateix qui telefone directament al número de telèfon 112.

Taules d'informació d'incident


ANNEX II
Informació de l'emergència
La informació que les companyies de taxis facilitaran a «112 Comunitat Valenciana» dependrà del fet que hagen pogut comunicar-se o no amb el taxista afectat. S'hi contemplen les situacions següents:
3. Sense comunicació verbal entre companyia i taxista
Per als casos en què el taxista envie un senyal automàtic d'alerta a la seua companyia, i aquesta, després de telefonar-li, no puga contactar verbalment amb l'afectat, s'haurà de facilitar a «112 Comunitat Valenciana» la informació següent:
1r. Localització que facilita el GPS del taxi en el sistema de mapes de la companyia, incloent-hi les coordenades de posició.
2n. En cas de disposar-ne, informació de tot tipus d'alerta emés pel taxista (ex: taxista en perill, taxista ferit?).
3r. Dades disponibles del taxi/taxista (matrícula del vehicle, marca, model, color?..).
4. Amb comunicació verbal entre companyia i taxista
Per a tots aquells casos en què la companyia puga parlar amb el taxista afectat (ja siga per telefonada de la central al taxista després de recepció d'alarma automàtica, o per telefonada directa del taxista a la seua central), les preguntes que aquesta ha de fer-li són:
1r. Què ha ocorregut- Descripció breu facilitada pel taxista.
2n. On ha ocorregut l'incident- (vegeu taula de localització).
3r. Hi ha ferits- Si la resposta és afirmativa: Nombre i estat- (vegeu la taula Estat dels ferits).
- Si informa d'accident de trànsit pregunteu: Hi ha atrapats- Si la resposta és afirmativa: Nombre i estat- (vegeu taula 'Estat dels ferits).
4t. Informació rellevant del tipus d'incident:
- Seguretat ciutadana (sostraccions, agressions, discussions, etc.): Heu vist el sospitós- Si la resposta és afirmativa: nombre de sospitosos- Si van armats i tipus d'arma- Si han fugit- Cap a on han fugit- Descripció dels sospitosos- (vegeu la taula Dades dels sospitosos).
- Accidents de trànsit: tipus de vehicles implicats- (cotxe, moto, camió, autobús?), en cas d'haver un camió implicat: camió de transport de mercaderies perilloses-
\* Quan, per les característiques de l'emergència, hi haja un risc elevat per a la integritat física del taxista, per part de la companyia de taxis no caldrà recaptar inicialment la informació relativa als sospitosos, a fi de no demorar innecessàriament l'avís als organismes d'assistència.
Quan la companyia de taxis reba informació nova respecte de l'incident, es posarà en contacte amb «112 Comunitat Valenciana» per a transmetre-li-la com més aviat possible, a fi que «112 Comunitat Valenciana» puga traslladar la informació esmentada als organismes alertats.